**ΦΥΛΛΟ ΕΡΓΑΣΙΑΣ ΕΝΟΤ. 5.8**

Α. Να χαρακτηρίσετε τις παρακάτω προτάσεις με Σ (ΣΩΣΤΗ ) και Λ (ΛΑΘΟΣ )

1. Η παροχή πρώτων βοηθειών στους εργαζόμενους μιας ιδιωτικής επιχείρησης δεν αποτελεί αντικείμενο της Υγιεινής της εργασίας.

2. Τα πετρελαιοειδή είναι ένας από τους χημικούς παράγοντες που έχουν βλαπτική επίδραση στην υγεία των εργαζομένων.

3. Οι πνευμονοκονιάσεις είναι μια μορφή επαγγελματικού καρκίνου.

4. Οι επαγγελματικές δηλητηριάσεις μπορούν να εντοπιστούν μόνο με εξετάσεις αίματος.

Β. Να αντιστοιχίσετε τις κατηγορίες νοσημάτων της στήλης Α με τα στοιχεία που τα προκαλούν στη στήλη Β.

|  |  |
| --- | --- |
| ΣΤΗΛΗ Α | ΣΤΗΛΗ Β |
| 1.Επαγγελματικός καρκίνος | Α. απορρυπαντικά |
| 2.Επαγγελματική πνευμονοπάθεια | Β. ουδετερόνια |
| 3.Επαγγελματική δερματοπάθεια | Γ. μεθάνιο |
| 4.Επαγγελματική δηλητηρίαση | Δ. πυρίτιο |
|  | Ε. πίσσα |
|  | Στ. παράγωγα ξύλου |
|  | Ζ. αιθέρας |
|  | Η. άνθρακας |

Γ.Ο Κώστας είναι εργαζόμενος σε οικοδομές για πάνω από 15 χρόνια. Ειδικεύεται στις σκεπές και πολλά χρόνια χρησιμοποιούσε φύλλα ελλενίτ (τα οποία είναι κατασκευασμένα από αμίαντο) για την κατασκευή τους. Σήμερα η κοινοτική νομοθεσία έχει κατατάξει τον αμίαντο στην κατηγορία των επικινδύνων υλικών και συνιστά την σταδιακή απομάκρυνσή του.

**α)** Υπάρχει πιθανότητα ο Κώστας να παρουσιάσει κάποιο επαγγελματικό νόσημα;

**β)** Ποια μέτρα προστασίας μπορεί να πάρει, ο Κώστας σε ατομικό επίπεδο, ώστε να προστατευθεί από τα παραπάνω επαγγελματικά νοσήματα;

Δ.Να προσδιορίσετε τα νοσήματα από τα οποία μπορεί να νοσήσουν οι παρακάτω εργαζόμενοι:

1. Η Μαρία είναι εργαζόμενη σε νοσοκομείο .
2. Ο Δημήτρης είναι κτηνοτρόφος.
3. Ο Μιχάλης είναι εργαζόμενος σε σφαγείο.
4. Ο Ιωάννης είναι εργαζόμενος σε λατομείο.
5. Η Παναγιώτα είναι εργαζόμενη σε εταιρεία η οποία επεξεργάζεται αέρια όπως αιθέρα , μονοξείδιο του άνθρακα και μεθάνιο.

**ΕΡΩΤΗΣΕΙΣ**

**1** Από ποια νοσήματα που οφείλονται σε μικροβιακούς παράγοντες κινδυνεύουν οι εργαζόμενοι στα νοσοκομεία;

**2** Ποιοι είναι αρμόδιοι για την πρόληψη των επαγγελματικών νοσημάτων και ατυχημάτων στις ιδιωτικές και δημόσιες επιχειρήσεις;

**3** Ποιοι είναι οι βλαπτικοί παράγοντες που επηρεάζουν την υγεία των εργαζομένων; **4**  Το φυσικό περιβάλλον του χώρου εργασίας επηρεάζει την υγεία των εργαζομένων. Αναφέρετε τρία (3) παραδείγματα.

**5** Ποια είναι τα συχνότερα επαγγελματικά νοσήματα και σε τι διακρίνονται;

**6** Αναφέρετε τα κυριότερα αίτια που προκαλούν αυτά τα επαγγελματικά νοσήματα.

7Τι ορίζεται ως εργατικό ατύχημα;

**8**  Ποιες οι επιπτώσεις του εργατικού ατυχήματος και ποιοι επηρεάζονται από αυτές;

**9** Ποιους χημικούς παράγοντες γνωρίζετε ότι έχουν βλαπτική επίδραση στην υγεία των εργαζομένων;

**10** Σε ποιες κατηγορίες μικροοργανισμών ανήκουν οι μικροβιακοί παράγοντες που απειλούν την υγεία των εργαζομένων;